ข้อบัญญัติองค์การบริหารส่วนตำบลเกาะเกร็ดข้อบัญญัติองค์การบริหารส่วนตำบลเกาะเกร็ดเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลเกาะเกร็ดอำเภอปากเกร็ด จังหวัดนนทบุรีพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๒ มาตรา๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลเกาะเกร็ดโดยความเห็นชอบของสภาองค์การบริหารส่วนตำบลเกาะเกร็ดและนายอำเภอปากเกร็ด จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลเกาะเกร็ด เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลเกาะเกร็ด อำเภอปากเกร็ด จังหวัดนนทบุรี พ.ศ. ๒๕๕๕ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมในท้องที่ตามข้อ ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในเขตองค์การบริหารส่วนตำบลเกาะเกร็ด ยกเว้นที่บริเวณที่ ๒ พื้นที่ในเขตโรงเรียนวัดปรมัยยิกาวาสวัดเสาธงทอง วัดไผ่ล้อม วัดปรมัยยิกาวาส วัดศาลากุลและสถานคุ้มครองและพัฒนาอาชีพบ้านเกร็ดตระการบริเวณที่ ๒ หมายความว่าบริเวณฝั่งแม่น้ำเจ้าพระยา ซึ่งเป็นเส้นขนานระยะ ๑๕ เมตร กับริมฝั่งแม่น้ำเจ้าพระยาทั้งนี้ บริเวณที่ ๑ และบริเวณที่ ๒ปรากฏรายละเอียดตามแผนที่ท้ายข้อบัญญัตินี้ข้อ ๔ ให้กำหนดพื้นที่ในเขตองค์การบริหารส่วนตำบลเกาะเกร็ดอำเภอปากเกร็ด จังหวัดนนทบุรี ภายในแนวเขตตามแผนที่ท้ายข้อบัญญัตินี้เป็นบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทดังต่อไปนี้(ก) ภายในบริเวณที่ ๑ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน และโรงงานบำบัดน้ำเสียรวมของชุมชน(๒) สถานที่บรรจุก๊าซ และสถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) สุสานและฌาปนสถานตามกฎหมายว่าด้วยสุสานและฌาปนสถาน(๕) โรงแรมตามกฎหมายว่าด้วยโรงแรม(๖) อาคารอยู่อาศัยประเภทอาคารขนาดใหญ่(๗) อาคารพาณิชยกรรมประเภทอาคารขนาดใหญ่แต่ไม่หมายรวมถึงอาคารพาณิชยกรรมประเภทค้าปลีกค้าส่ง(๘) ห้องแถว ตึกแถว หรือบ้านแถว(๙) อาคารอยู่อาศัยประเภทอาคารชุด หรือหอพัก(๑๐) โรงงานกำจัดมูลฝอย เว้นแต่เป็นการดำเนินการของหน่วยงานของรัฐ(ข) ภายในบริเวณที่ ๒ ห้ามมิให้บุคคลใดก่อสร้างอาคาร ดังต่อไปนี้(๑) อาคารเลี้ยงสัตว์ทุกชนิดหรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๒) สุสานและฌาปนสถานตามกฎหมายว่าด้วยการสุสานหรือฌาปนสถาน(๓) อาคารอยู่อาศัยประเภทอาคารขนาดใหญ่(๔) ห้องแถว ตึกแถว หรือบ้านแถว(๕) อาคารอยู่อาศัยประเภทอาคารชุด หรือหอพัก(๖) โรงกำจัดมูลฝอยข้อ ๕ ภายในบริเวณพื้นที่ที่กำหนดไว้ตามข้อ๔ ห้ามมิให้บุคคลใด ดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดไว้ตามข้อ๔ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายว่าด้วยกิจกรรมนั้น ก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลเกาะเกร็ดรักษาการตามข้อบัญญัตินี้ประกาศณ วันที่ ๒๗ มีนาคม พ.ศ. ๒๕๕๕สมชาย ทัดชังนายกองค์การบริหารส่วนตำบลเกาะเกร็ด[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลเกาะเกร็ด เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลเกาะเกร็ด อำเภอปากเกร็ด จังหวัดนนทบุรี พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๑๙ พฤศจิกายน๒๕๕๕ชาญ/ผู้ตรวจ๒๖ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๗๒ ง/หน้า ๓๖/๑๔ พฤศจิกายน ๒๕๕๕